b'\n_START_ARTICLE_\nFerjesambandet Varpnes\xe2\x80\x93Vikan\xe2\x80\x93Seierstad\n_START_PARAGRAPH_\nVarpnes\xe2\x80\x93Vikan\xe2\x80\x93Seierstad var et ferjesamband i Nord-Tr\xc3\xb8ndelag som trafikkerte Lokkaren, Blikkengfjorden, Nordstraumen, Gyltfjorden og Seierstadfjorden. Det betjente opprinnelig ferjekaiene Varpnes p\xc3\xa5 fastlandet og  Vikan p\xc3\xa5 Elvalandet i Namsos kommune, og Seierstad p\xc3\xa5 J\xc3\xb8a i Fosnes. Sambandet ble forandret etter hvert som fylkesvei 769 ble tatt i bruk langs ferjestrekningen._NEWLINE_Sambandet ble opprettet 1962 mellom Varpnes og Seierstad med Namdalens Aktie-Dampskibsselskab som operat\xc3\xb8r og betjent av MF \xc2\xabJ\xc3\xb8a\xc2\xbb. 1964 skiftet operat\xc3\xb8ren navn til Namdalens Trafikkselskap. 1966 ble en ny MF \xc2\xabJ\xc3\xb8a\xc2\xbb tatt i bruk, og den gamle fikk navnet MF \xc2\xabBotnan\xc2\xbb. 1969 sluttet sambandet \xc3\xa5 betjene Varpnes og Vikan, og gikk i stedet mellom Kjerstivika p\xc3\xa5 fastlandet i Namsos og Seierstad. 1970 ble Namsos Trafikkselskap AS operat\xc3\xb8r, og strekningen ble forlenget fra Seierstad til Salsnes. Fra 1981 ble strekningen forkortet til Brekksillan etter at veien mellom Brekksillan og Salsnes hadde blitt tatt i bruk. Sambandet ble nedlagt 1989 da hele fylkesveien var ferdigstilt.'